FCA66
Escrit en què se sol·licita la indemnització pels danys ocasionats per la suspensió de l’execució de l’acte administratiu. (article 133.3 LJCA)

A LA SALA CONTENCIOSA ADMINISTRATIVA 
O
A LA SECCIÓ CONTENCIOSA ADMINISTRATIVA DEL TRIBUNAL D’INSTÀNCIA

...................., procurador/procuradora dels tribunals (preceptiu en cas d’adreçar-se a la Sala) / advocat/advocada de l’Il·lustre Col·legi d’Advocats de ........ (en cas d’adreçar-se a la Secció), en nom d .................., representació que tinc acreditada en les actuacions de recurs contenciós administratiu núm. ...., interposat contra l’acte de ........., sobre ..........., comparec davant d’aquesta Sala / d’aquesta Secció del Tribunal d’Instància i

MANIFESTO:
1.	Que, de conformitat amb el que disposa l’article 133.3 de la LJCA, mitjançant aquest escrit dedueixo la demanda incidental sobre la indemnització dels danys ocasionats per la suspensió de l’execució de l’acte objecte d’aquest recurs contenciós administratiu.
2.	Baso aquesta demanda incidental en els fets i els fonaments de dret següents.

FETS
1.	En data ......... aquesta Sala / aquesta Secció va dictar una interlocutòria mitjançant la qual acordava la suspensió de l’execució de l’acte administratiu objecte del recurs contenciós administratiu.
2.	En aquesta interlocutòria s’exigia al demandant una caució per import de ............. euros, per respondre dels perjudicis que podien resultar de la inexecució de l’acte.
3.	Una vegada prestada la caució esmentada, el dia .......... va quedar suspesa l’execució de l’acte impugnat.
4.	El passat dia ...... aquesta Sala / aquesta Secció va dictar una sentència desestimatòria del recurs contenciós administratiu i, una vegada ferma, va aixecar la suspensió acordada, i l’acte impugnat va desplegar plenament els seus efectes.
5.	Des de la data en què es va acordar la suspensió fins aquella en què es va aixecar, al meu poderdant se li han produït els perjudicis següents: ...............................

FONAMENTS DE DRET
1.	Dedueixo la petició d’indemnització de conformitat amb el que disposa l’article 133.3 de la LJCA, dins del termini que aquest estableix, atès que aquesta Sala / aquesta Secció va aixecar la suspensió el dia ......... i aquest escrit el presento el dia .........., això és, abans de transcórrer un any des d’aquella data.
2.	L’article 133.3 de la LJCA reconeix el dret a la indemnització dels danys causats per les mesures cautelars que s’hagin adoptat. Per aquest motiu, el demandant ha de ser condemnat a pagar una quantitat que suposi el rescabalament dels danys derivats de la suspensió.
3.	Tal com he exposat en el fet cinquè d’aquest escrit, els danys realment ocasionats poden resumir-se així: ............................ .
4.	Costes processals. Article 139.1 de la LJCA, sobre les costes en els incidents (recordeu que l’article preveu la no imposició de costes si l’òrgan jurisdiccional aprecia i raona que el cas presenta seriosos dubtes de fet o de dret, raonament que ja podeu avançar o facilitar en aquest apartat, si ho considereu oportú).

Per això, 

SOL·LICITO:
1.	Que admeteu aquest escrit i els documents que hi annexo.
2.	Que, després dels tràmits preceptius, dicteu interlocutòria per la qual condemneu el Sr./Sra. .............. a pagar la quantitat de ........ euros pels danys ocasionats per la suspensió de l’execució de l’acte administratiu objecte d’aquest recurs contenciós administratiu, amb imposició de costes.

ALTRESSÍ PRIMER DIC:	Que m’interessa la recepció a prova d’aquest incident sobre els punts de fet següents: 
a)	....
b)	....

Per aquest motiu, i en compliment del que disposa l’article 60 de la LJCA, indico a continuació els mitjans de prova que, a l’empara del que disposa l’article 392 de la LEC, proposo per a la seva pràctica:

I.	Documental. Prevista a la LEC, a la qual es remet l’article 60.4 de la LJCA, consistent en els documents que s’adjunten com a núm. .... d’aquest escrit de demanda.

II.	... (per a la resta de possibles proves proposables, podeu consultar el formulari de demanda genèrica FCA22).

Per això, 

SOL·LICITO: Que tingueu per feta la sol·licitud de recepció a prova d’aquesta qüestió incidental, a l’empara del que disposa l’article 392 de la LEC, i acordeu en el moment processal oportú de conformitat.

....., ....... de/d’................. de ..............